OzLabs/hebrew-wiki-articles huggingface dataset:
אלנה יונצ'בה

אלנה יונצ'בה (בבולגרית: Елена Николова Йончева; נולדה ב-27 במאי 1964, סופיה) היא עיתונאית ופוליטיקאית בולגרייה.

==ביוגרפיה==
אלנה יונצ'בה נולדה בסופיה. לאחר סיום בית הספר היא למדה באוניברסיטת מוסקבה.

בחזרתה לבולגריה היא התחילה בקריירה עיתונאית. בשנים 1994–2009 היו לה קשרים עם סרגיי סטאנישב שאותו הכירה עוד בתקופת הלימודים במוסקבה.

יונצ'בה הכינה כתבות מאזורי סכסוך רבים לרבות קוסובו, ישראל, סומליה, אפגניסטן ועוד. בשנת 2003 בעיראק היא נעצרה על ידי מורדים חמושים ושוחררה רק בהתערבות השלטונות. בשנת 2013 היא נפצעה במהלך מהומות בטורקיה.

יונצ'בה עשתה סרט תעודה על תחנת מחקר בולגרית באנטארקטיקה ועל קהילה של צוענים בבולגריה. בשנת 2008 היא השתתפה בתוכנית טלוויזיה "רוקדים עם כוכבים" בטלוויזיה הבולגרית. החל באוקטובר 2013 היא הנחה תוכנית "The Original" בערוץ TV7. באותה תקופה היא הייתה בצוות הפקה של סרט "The Border" על הגבול הדרומי של בולגריה ותנועת מהגרים לא-חוקיים דרכו. יונצ'בה עשתה סדרת סרטים על אירועי יורומאידאן באוקראינה והשלכותיו. בשנת 2015 פטרו פורושנקו אסר עליה להגיע לאוקראינה. בעקבות הלחץ הבין-לאומי איסור זה בוטל. בסך כל לזכותה כ-25 סרטי תעודה.

בשנת 2015 יונצ'בה הייתה בצוות שקידם בחירת רומן ראדב לנשיא המדינה. בעקבות בחירתו היא קיבלה משרה בסגל הנשיא. בשנת 2017 יונצ'בה נבחרה לפרלמנט הבולגרי. בהיותה בפרלמנט היא חשפה מספר פרשיות שחיתות שלטונית שבוצעו על ידי נציגי המפלגה השולטת שהיא הייתה חברה בה. בין הפוליטיקאים שנפגעו היה בויקו בוריסוב שכיהן בתפקיד ראש הממשלה. הוא הגיש נגדה תביעה. לאחר מספר דיונים משפטיים יונצ'בה זכתה ובוריסוב חויב לשלם קנס. החל משנת 2019 היא חברה בפרלמנט האירופי. היא חברה בוועדת ביטחון והגנה של המוסד.

==קישורים חיצוניים==

* [https://www.europarl.europa.eu/meps/en/197842/ELENA_YONCHEVA/home אלנה יונצ'בה], באתר הפרלמנט האירופי

==הערות שוליים==

קטגוריה:עיתונאים בולגרים
קטגוריה:פוליטיקאיות בולגריות
קטגוריה:בוגרות אוניברסיטת מוסקבה
קטגוריה:בוגרי אוניברסיטת מוסקבה
קטגוריה:חברי הפרלמנט האירופי מטעם בולגריה
קטגוריה:ילידות 1964
קטגוריה:בולגרים שנולדו ב-1964
Middle of the Night (שיר של The Vamps ומרטין ינסן)

"Middle of the Night" (בעברית: "אמצע הלילה") הוא סינגל של הלהקה הבריטית The Vamps והדי ג'יי הדני מרטין ינסן.<ref></ref><ref></ref><ref></ref><ref></ref><ref></ref> השיר יצא, על ידי חברת התקליטים וירג'ין EMI רקורדס, ב-28 באפריל 2017. השיר משמש כסינגל השני מתוך אלבום האולפן השלישי של הלהקה, Night & Day.

נכון ליולי 2022, השיר הושמע למעלה מ-14 מיליון פעמים ביוטיוב,<ref></ref> ו-150 מיליון פעמים בספוטיפיי.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!הממלכה המאוחדת (BPI)
|כסף
|200,000
|}

== היסטוריית יציאות לאור ==
{| class="wikitable sortable plainrowheaders"
!אזור
!תאירך
!פורמט
!גרסה
!חברת תקליטים
!הערות
|-
! scope="row" | הממלכה המאוחדת
| 28 באפריל 2017
| הורדה דיגיטלית
| rowspan="3" |מקורית
|וירג'ין EMI רקורדס
| align="center" |<ref></ref>
|-
! scope="row" |איטליה
| 26 במאי 2017
| rowspan="2" |להיט רדיו עכשווי
|יוניברסל מיוזיק גרופ
| align="center" |<ref></ref>
|-
! scope="row" | הממלכה המאוחדת
| 21 ביולי 2017
| rowspan="2" |וירג'ין EMI רקורדס
| align="center" |<ref name="Radio 1"></ref>
|-
! rowspan="2" scope="row" | ארצות הברית
| 4 באוגוסט 2017
| הורדה דיגיטלית
|Middle of the Night – EP
| align="center" |<ref name="EP"></ref>
|-
| 22 באוגוסט 2017
| רדיו 40 המובילים
|מקורית
|איילנד רקורדס
| align="center" |<ref></ref>
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי The Vamps
קטגוריה:שירים באנגלית
קטגוריה:שירים על לילות
קטגוריה:בלדות פופ
קטגוריה:סינגלים בהוצאת וירג'ין EMI רקורדס
Linger

"Linger" הוא סינגל של הזמר האוסטרלי גאי סבסטיאן, בשיתוף פעולה עם הראפר האמריקאי לופה פיאסקו. השיר יצא, על ידי סוני מיוזיק אוסטרליה, ב-1 בדצמבר 2014. השיר מופיע כסינגל הרביעי מתוך אלבום האולפן השביעי של סבסטיאן, Madness. השיר הגיע, בשיאו, למקום ה-17 במצעד הסינגלים של ARIA וקיבל אישור פלטינה על ידי איגוד תעשיית ההקלטות האוסטרלי עבור 70,000 מכירות.<ref name="ARIA Accreditations - 2019 Singles">[http://www.aria.com.au/pages/httpwww.aria.com.aupagesSinglesAccreds2019.htm ARIA Accreditations – 2019 Singles] .</ref>

גרסה אקוסטית של השיר יצאה ב-8 בדצמבר 2014.<ref></ref>

נכון ליולי 2022, השיר הושמע למעלה מ-1.2 מיליון פעמים ביוטיוב,<ref></ref> ולמעלה מ-3.1 מיליון פעמים בספוטיפיי.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!אוסטרליה (ARIA)<ref name="ARIA Accreditations - 2019 Singles" />
|פלטינה
|70,000
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירים באנגלית
קטגוריה:בלדות פופ
קטגוריה:סינגלים בהוצאת סוני מיוזיק אוסטרליה
אדנה דמירספור

אדנה דמירספור (בטורקית: Adana Demirspor) הוא מועדון כדורגל מהעיר אדנה שבטורקיה המשחק בליגת העל הטורקית. המועדון הוקם על ידי עובדי חברת הרכבות הלאומית של הרפובליקה הטורקית בשנת 1940.

== היסטוריה ==
היסוד של אדנה דמירספור הוצע לראשונה בשנת 1938 על ידי קבוצה של עובדים מחברת הרכבות הלאומית של הרפובליקה הטורקית. המועדון נוסד רשמית ב-28 בדצמבר 1940 בעזרת למעלה מחמש מאות עובדים של החברה. אדנה דמירספור התחרתה בליגת הכדורגל של אדנה. דמירספור זכתה בליגה עם שיא של 15 פעמים בין 1942 ל-1959. הם גם זכו באליפות החובבים הטורקית ב-1954.

בשנת 1959 הוקמה הליגה הטורקית הלאומית, הליגה כללה שמונה מועדונים מאיסטנבול, וארבעה מועדונים כל אחד מאנקרה ואיזמיר. כשאדנה הצטרפה לליגה ב-1960, היא הפכה לקבוצה הראשונה המשחתקת בליגה שלא מאחת משלוש הערים הגדולות. השהות שלהם לא נמשכה זמן רב, שכן הם סיימו במקום האחרון עם 18 נקודות בעונתם הראשונה, המועדון חזר לליגה של אדנה, שם התחרו עד 1963. הליגה השנייה בטורקיה נוצרה ב-1963. אדנה דמירספור הורשתה להתחרות בליגה, וסיימה במקום השני בעונתה הראשונה. דמירספור התחרתה בליגה השנייה במשך תשע שנים לפני שעלתה חזרה לליגה הראשונה לראשונה מאז עונת 1960/1961.

בעונת 1977/1978 העפילה הקבוצה לראשונה לגמר הגביע הטורקי, שם נכנעה לטרבזונספור. באותה השנה נפגשה שוב עם טרבזונספור בגמר גביע ראש הממשלה, אך שוב הפסידה לה. אדנה שיחקה בליגה הבכירה עד 1984, כאשר הישג השיא של הקבוצה היה בשנת 1981/1982 כשסיימה במקום השישי.

העונה האחרונה שלהם בליגה הבכירה הייתה בעונת 1994/1995. הקבוצה סיימה עם 15 נקודות, סך הנקודות הנמוך ביותר אי פעם של קבוצה בליגה הראשונה.<ref></ref> אדנה דמירספור הגיעה לנקודת השפל הגדולה ביותר ב-1999 כשירדה לליגה השלישית. המועדון שיחק שנתיים בליגה השלישית לפני שעלתה חזרה לליגה השנייה. היא שיחקה בליגה השנייה מ-2004 עד 2012, לפני שחזרה לליגה הבכירה.

==סגל נוכחי==
נכון ל-18 בספטמבר 2022

 (קפטן)
 (קפטן שני)

==קישורים חיצוניים==

* 

== הערות שוליים ==

קטגוריה:קבוצות כדורגל שהוקמו ב-1940
קטגוריה:טורקיה: מועדוני ספורט
קטגוריה:אדנה
שכילא

שכילא (; נולדה ב-3 במאי 1962) היא זמרת אמריקאית, תושבת סן דייגו שבקליפורניה,<ref>[http://iranian.com/main/music/shakila.html Persian American singer based in California] Retrieved December 24, 2016</ref> ילידת איראן. שכילא מבצעת את שיריה במגוון שפות, ביניהן פרסית, כורדית, אנגלית, טורקית, הינדית וספרדית. זכתה בפרס האקדמיה הפרסית בשנת 2006 ובפרס מוזיקת העולם ב-2015.<ref>[http://www.bo2bo3.com/tag/دانلود-آهنگ-از-شکیلا دانلود-آهنگ-از-شکیلا] Retrieved December 24, 2016</ref><ref>[http://www.iranreview.org/content/Documents/Persian_Traditional_Music.htm Persian Traditional Music- Shakila Persian Music Academy Awards Winner] Retrieved December 24, 2016</ref><ref name="gm">[http://www.globalmusicawards.com/Winners-Sept-2015.html# Global Music Award Winner] Retrieved December 24, 2016</ref> שכילא הוציאה לאור למעלה מ-20 אלבומי אולפן בפרסית, וכמו כן אלבום רבים באנגלית. היא שרה בעיקר על רוחניות, אהבה, שלום והתעוררות נפשית. מילות השירים שלו נשאבות מג'לאל א-דין רומי,<ref>[http://www.aftabir.com/articles/view/art_culture/music/c5c1193480453_shakila_p1.php/شکیلا-خواننده زندگیهشکیلادرسایتآفتاب] Retrieved December 24, 2016</ref> משורר, משפטן, מלומד מוסלמי סוני, תאולוג פרסי, קדוש ומיסטיקן סופי בן המאה ה-13. היא גם חברה רשמית בחבר המושבעים של פרסי גראמי.<ref>[http://www.broadjam.com/shakila Shakila is an official voting member of Grammy Awards] Retrieved December 24, 2016</ref>

== קריירה ==
שכילא החלה את קריירת המוזיקה שלה בגיל 9, כשהוזמנה להופיע בתוכנית טלוויזיה איראנית. מאוחר יותר עברה לסן דייגר, שם למדה מוזיקה במכללת פאלומר. היא הוציאה את אלבום הבכורה שלה, Kami Ba Man Modaaraa Kon, ב-1990. אלבומה השני, Geryeh Dar Ragbar, פורסם במלואו בשנת 1992.<ref>[http://www.sibmusic.com/#!tag/Shakila-Geryeh-Dar-Ragbar-Traditional Geryeh Dar Ragbar Traditional] Retrieved December 24, 2016</ref> היא חתומה בחברת התקליטים הפרסית Taraneh רקורדס.

בין השנים 1997–2008 הייתה חתומה גם בחברת התקליטים קלטקס רקורדס מלוס אנג'לס. שכילא פרסמה בהוצאתם יותר משמונה אלבומים. בשנת 2013 הקימה חברת תקליטים משלה, שכילא אנטרפרייסס, שם הקליטה יותר מעשרה סינגלים שונים.<ref name="allm">[http://www.allmusic.com/artist/shakila-mn0000132995/credits Shakila's discography at Allmusic.com] Retrieved December 24, 2016</ref>

בשנת 2014 הוציאה שכילא את הסינגל "Treasure Within", שהגיע למקום הראשון בכמה ממצעדי הבילבורד השונים. אלבומה 11:11 City of Love יצא ב-2015, והגיע גם הוא למקום הראשון בטבלאות הדירוגים השונות של הבילבורד.<ref></ref>

== דיקוגרפיה ==
* 1990: Kami Ba Man Modaaraa Kon
* 1992: Geryeh Dar Ragbar
* 1993: Gheybate Noor
* 1995: Live in Concert
* 1995: Ākharin Kokab
* 1997: Ersiehaayeh Aatefie
* 1999: Zabaaneh Negaah
* 2000: Ashke Mahtab
* 2001: Aava
* 2001: Live in Concert
* 2002: Ansooye Bi-su
* 2004: Jadouye Sokout
* 2005: Labe Khaamoush
* 2008: Sho'leye Bidaar
* 2009: Mojdey e Azadi
* 2012: Fereshteh Baanu
* 2015: 11:11 City of love
* 2015: Ganje Nahan

== קישורים חיצוניים ==
* 

== הערות שוליים ==

קטגוריה:זמרות איראניות
קטגוריה:זמרות אמריקאיות
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
דימיטר טונצ'ב

דימיטר סטויאנוב טונצ'ב (בבולגרית: Димитър Стоянов Тончев; 7 בנובמבר 1859, קאלופר, האימפריה העות'מאנית – 20 בפברואר 1937, סופיה, ממלכת בולגריה) היה משפטן, ופוליטיקאי בולגרי, אשר בשלהי המאה ה-19 וראשית המאה ה-20 כיהן במספר כהונות שר בממשלות נסיכות בולגריה ובכללן שר החוץ של הנסיכות.

==קורות חייו==
דימיטר טונצ'ב נולד בעיירה קאלופר הסמוכה לקרלובו. הוא סיים בית ספר תיכון במיקולאייב וב-1883 סיים את הפקולטה למשפטים של אוניברסיטת אודסה. ב-1884 נבחחר לאספה הלאומית הבולגרית. בין השנים 1887–1888 כיהן כיושב ראש האספה הלאומית. בשנים 1888–1891 כיהן כשר המשפטים של נסיכות בולגריה, ב-1894 כיהן כשר המסחר והחקלאות, בשנים 1899–1900 כיהן כשר למבני ציבור, דרכים ותקשורת, בשנים 1900 - 1901 כיהן כשר החוץ, ובין 1913–1918 כיהן כשר האוצר של ממלכת בולגריה.

ב-1919 נעצר על ידי משטרת בולגריה בהוראת ראש הממשלה אלכסנדר סטמבוליסקי והועמד לדין ביחד עם פוליטיקאים נוספים בעוון אחריות לתוצאותיה ההרסניות של מלחמת העולם הראשונה כפי שהתבטאו בחוזה ניי. ב-1923 הורשע ונשלח למאסר, וב-1924 זכה לחנינה ושוחרר מכלאו. טונצ'ב פרש מהחיים הפוליטיים והמשיך בקריירה אקדמית. הוא הלך לעולמו בסופיה ב-1937.

==קישורים חיצוניים==

== הערות שוליים ==

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:שרי המשפטים של בולגריה
קטגוריה:יושבי ראש האספה הלאומית (בולגריה)
קטגוריה:בוגרי אוניברסיטת אודסה
קטגוריה:ילידי 1859
קטגוריה:נפטרים ב-1937
איו (אמורא)

אַיּוֹ היה אמורא בבלי בדור המעבר. דבריו מצוטטים על ידי האמורא רב.

איו שנה משנה של רבי יהודה בענייני עירוב, שמועתו זו מובאת ארבעה פעמים בש"ס, בסוגיית ברירה:

הרב ראובן מרגליות טען שמכיוון שאמורא בשם זה לא מוזכר בש"ס בשום מקום, כנראה ששמו לא נודע וכונה "איו" על שם השמועה שפרסם שצריך לברר אין (היכן) החכם האם במזרח או במערב, פירושו זה הוא חלק ממחקרו על פסדבונים בתלמוד.

== קישורים חיצוניים ==
* 
* 
== הערות שוליים ==

קטגוריה:דור המעבר לאמוראי בבל
אוחילה לאל

אוחילה לאל הוא פיוט מסוג רשות שלא ידוע מחברו, ונאמר בתפילת ראש השנה כרשות לאמירת פיוטי מלכויות זכרונות ושופרות ובתפילת יום הכיפורים כרשות לאמירת סדר העבודה.

הפיוט כולל ארבעה טורים ללא חרוז הפותחים כולם באות א'. הפיוט נחתם בשרשרת פסוקים שהרכבה המדויק משתנה בין המנהגים אך כוללת בדרך כלל את ; את ; ואת . פסוקים אלה אופייניים לסיומם של פיוטי רשות.

זהותו של מחבר הפיוט אינה ידועה, אולם מתפוצתו הרבה וחוסר החריזה שבו, דבר שהיה נהוג אצל פייטנים קדומים, ניתן להסיק שהוא עתיק ביותר, אולי מן התקופה הקדם-קלאסית.

==זמן אמירתו==
בדומה לפיוטים אחרים שנאמרים על ידי שליח הציבור בתפילות הימים הנוראים, כגון "מסוד חכמים ונבונים" ו"הנני העני ממעש", משמשת התפילה מעין בקשת רשות לשאת תפילה.

על פי מנהג יהדות אשכנז, הפיוט נאמר באמצע חזרת הש"ץ בתפילת מוסף - בראש השנה לפני אמירת פיוטי התקיעות, ובתפילות יום הכיפורים לפני סדר העבודה. במאות השנים האחרונות, בנוסח הספרדים אומרים את הפיוט כפתיחה לחזרת הש"ץ בתפילת מוסף, אף שכנראה בעבר נהגו לאמרו בחזרת הש"ץ כבנוסח אשכנז.

==תוכן הפיוט==
{| class="wikitable"
|-
! נוסח הפיוט !! ביאור
|-
| valign="top" | אוֹחִילָה לָאֵל אֲחַלֶּה פָנָיו || valign="top" | האבודרהם מפרש שהכוונה ב"אוֹחִילָה" היא כמו בפסוק , כלומר ציפייה לאלהים, אך משמעותה של המילה "אֲחַלֶּה" היא היא כמו בפסוק , שזהו עניין בקשה, כמו שכתוב "ויחל משה".
|-
| valign="top" | אֶשְׁאֲלָה מִמֶּנּוּ מַעֲנֵה לָשׁוֹן || valign="top" | המילים "מַעֲנֵה לָשׁוֹן" לקוחות מספר משלי, שם כתוב "לְאָדָם מַעַרְכֵי לֵב וּמֵה' מַעֲנֵה לָשׁוֹן".
|-
| valign="top" | אֲשֶׁר בִּקְהַל עָם אָשִׁיר עֻזּוֹ || valign="top" | המשפט לקוח משני פסוקים בתהילים. המילים "קָהָל רָב" בחלקו הראשון של המשפט לקוחות מהפסוק: "בִּשַּׂרְתִּי צֶדֶק בְּקָהָל רָב", וחלקו השני לקוח מהפסוק "וַאֲנִי אָשִׁיר עֻזֶּךָ" משורה זו מובן שהפיוט נועד לשליח הציבור ולא לכל הקהל, והאבודרהם כותב שיחיד לא יאמר פיוט זה.
|-
| valign="top" | אַבִּיעָה רְנָנוֹת בְּעַד מִפְעָלָיו || valign="top" | "אַבִּיעָה" על שם "תַּבַּעְנָה שְׂפָתַי תְּהִלָּה", ומשמעותו "תדברנה". ו"בְּעַד מִפְעָלָיו" על פי הפסוק "כֹּל פָּעַל יְהֹוָה לַֽמַּעֲנֵהוּ".
|-
| valign="top" | לְאָדָם מַעַרְכֵי־לֵב וּמֵה' מַעֲנֵה לָשׁוֹן || valign="top" | פסוק מספר משלי, ומשמעותו היא שהאדם עורך ומסדר את מה שרוצה להגיד, ובכל זאת צריך עזרה מה'. הפסוק נפוץ בתור חתימה לפיוטים מסוג רשות.
|-
| valign="top" | אֲדֹנָי, שְׂפָתַי תִּפְתָּח וּפִי יַגִּיד תְּהִלָּתֶֽךָ || valign="top" | פסוק מספר משלי. גם פסוק זה נפוץ כחתימה לפיוטי רשות, והוא נאמר לפני כל תפילת עמידה.
|}

==לחנים וביצועים==
בנוסף למנגינות המסורתיות, לפיוט ישנם מספר לחנים מודרניים שאחד המוכרים בהם הולחן על ידי הרב הלל פלאי. הפיוט בוצע במקור על ידי הזמר החסידי ליפא שמעלצר ולאחר מכן על ידי מספר זמרים ישראליים, כגון יצחק מאיר וישי ריבו.

==קישורים חיצוניים==

* [https://www.mayim.org.il/?holiday=אוחילה-לאל#gsc.tab=0 אוחילה לאל], באתר "מחלקי המים"
* [https://www.nli.org.il/he/piyut/Piyut1song_010056500000005171/NLI אוחילה לאל], באתר הפיוט והתפילה
* 

==הערות שוליים==

קטגוריה:פיוטי יום הכיפורים
קטגוריה:פיוטי ראש השנה
קטגוריה:תפילות לחזן
קטגוריה:יצירות שמחברן אינו ידוע
גיתי פאשאאי

גיתי פאשאאי (; ) הייתה זמרת, שחקנית ומלחינה איראנית. נמנית בין הזמרים האיראניים המוכרים ביותר בשלהי שנות ה-60 עד שנות ה-70.

== ביוגרפיה ==
פאשאאי נולדה ב-13 ביוני 1940 בטהרן, באיראן. את אהבתה למוזיקה ירשה מסבה, ג'אפר מנסורי, מוזיקאי ונגן איראני. היא למדה במספר כיתות אמן בשנותיה הראשונות, והמשיכה את לימודי המוזיקה שלה בניו יורק, שם קיבלה במקביל דיפלומה באדריכלות.

בשנת 1979, בעקבות המהפכה האיראנית, לא אושר לנשים לשיר בפרהסיה, ועל כן נאלצה להפסיק להקליט שירים. עם זאת, הלחינה פסקולים רבים לסרטים איראניים רבים. כמלחינה, עבדה רוב הזמן עם בעלה, מסעוד קימיאי, במאי קולנוע.

== חיים אישיים ==
פאשאאי נישאה למסעוד קימיאי בשנת 1969.<ref name="Eastern Cinema"></ref> בשנות ה-80 עברה להמבורג שבגרמניה, שם חקרה את תחום מוזיקת הכנסיות ואת המוזיקה הקלאסית בתקופת הבארוק. הזוג התרגש ב-1991.

היא נפטרה מסרטן השד בטהרן, ב-7 במאי 1995.

== דיסקוגרפיה ==
*Miravam & Ye Del Daraam (1969)
*Be Man Nakhand & Nemikham Doroogh Begi (1969)
*Tasbih-e Sad Dooneh & Gol-e Maryam (1971)
*Shadi Ba Man Ghahre & Rizeh Rizeh (1971)
*Ki Migeh Donya Ghashange & Heyfe Harf-e Mano Del Tamoom Besheh (1972)
*Mageh Mano Khaab Bebini & Ey Vaay Ey Vaay (1973)
*Arezooha (1976)
*Ghoroobe & Khoda Mehrabooneh (1976)

== קישורים חיצוניים ==

== הערות שוליים ==

קטגוריה:זמרות איראניות
קטגוריה:ילידות 1940
קטגוריה:נפטרות ב-1995
סחר (זמרת)

סחר מוקדס (; נולדה ב-4 בדצמבר 1985) היא זמרת, מוזיקאית ורקדנית איראנית.<ref></ref> היא התפרסמה בזכות תרומתה למוזיקת הפופ הפרסית.<ref name=":0"></ref><ref></ref>

== שנותיה הראשונות ==
סחר נולדה בטהרן, בירת איראן. אביה היה יליד המקום, ואילו אמה הייתה תושבת סמנאן.<ref name=":0" /> סחר התעניינה במוזיקה כבר מגיל צעיר ומשפחתה עודדה אותה ללמוד שיעורי פיתוח קול וסולפג' אצל המוזיקאי מוחמד נורי. היא קיבלה תואר ראשון באמנויות מאוניברסיטת טהרן.<ref name=":2"></ref>

== קריירה ==
סחר הופיעה באירועים לנשים בלבד במסגרת מדיניות ההפרדה המגדרית של ממשלת איראן. בשנת 2004 עזבה את איראן ועברה לאיחוד האמירויות הערביות, שם התאזרחה. בשנת 2012 הוציאה את הסינגל "To Nabashi", שהפך ב-2017 ללהיט בינלאומי. הווידאו קליפ של "Ey Vay" צבר כ-24 מיליון צפיות ביוטיוב – הסרטון הנצפה ביותר של חברת התקליטים Radio Javan.<ref></ref>

== דיסקוגרפיה ==
=== מיני-אלבומים ===
* 2021: Almas

== קישורים חיצוניים ==

==הערות שוליים ==

קטגוריה:זמרות איראניות
קטגוריה:ילידות 1985
גריגור נאצ'וביץ'

גרירגור דימיטרוב נאצ'וביץ (בבולגרית: Григор Димитров Начович; 22 בינואר 1845, סבישטוב, האימפריה העות'מאנית – 4 בינואר 1920, סופיה, ממלכת בולגריה) היה כלכלן, דיפלומט ופוליטיקאי בולגרי, אשר בשלהי המאה ה-19 כיהן שלוש פעמים כשר החוץ של נסיכות בולגריה.

==קורות חייו==
גריגור נאצ'וביץ' נולד בסבישטוב. הוא למד בבית הספר למסחר בווינה ובהמשך רכש השכלה אקדמית בכלכלה פוליטית בפריז. במהלך המלחמה העות'מאנית-רוסית (1877–1878) התלווה למטה הכללי של צבא האימפריה הרוסית. לאחר עצמאות בולגריה נמנה עם חברי המפלגה השמרנית. הוא כיהן כשר האוצר הראשון של בולגריה בממשלתו של טודור בורמוב. בין 1879–1880 כיהן כשר החוץ של נסיכות בולגריה, ב-1882 כיהן כשר הפנים של הנסיכות, בין השנים 1886–1887, 1894–1896 כיהן שוב כשר החוץ של הנסיכות ובהמשך בין פברואר ליולי 1896 כיהן כשר המסחר והחקלאות. בתווך בין 1885–1886 כיהן כציר דיפלומטי לממלכת רומניה. בין 1899–1900 כיהן כשר המסחר והחקלאות. בין 1903–1906 כיהן כנציג דיפלומטי של בולגריה לאימפריה העות'מאנית.

ב-30 ביוני 1896 ביקר בבולגריה בנימין זאב הרצל בדרכו חזרה מקונסטנטינופול לווינה לאחר שניסה ללא הצלחה להתקבל לשיחה אצל הסולטאן עבדול חמיד השני. בנוסף לאירועים הקהילתיים בקרב יהדות סופיה ובהם מפגש עם ראשי הקהילה, נועד הרצל בערבו של אותו היום לפגישה רשמית עם השר נאצ'וביץ'. ביומנו מתאר הרצל את מהלך הפגישה ככזו שבה שטח את טענות הקהילה היהודית בסופיה על כוונת הממשלה להפקיע את אדמת בית הכנסת. עוד אמר הרצל ש-500 שנים עמד בית הכנסת על תילו, ומסתבר שהבולגרים פחות סבלניים מהטורקים. לדברי הרצל השר נאצ'וביץ' הבטיח לטפל בסוגיה ולהסדיר אותה בצורה הראויה.

גריגור נאצ'וביץ' הלך לעולמו ב-4 בינואר 1920.

==קישורים חיצוניים==

== ביאורים ==

== הערות שוליים ==

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:ילידי 1845
קטגוריה:נפטרים ב-1920
אניטה טרוורסי

אניטה טרוורסי (; ) הייתה זמרת שווייצרית, הידועה בזכות השתתפותה באירוויזיון 1960 ובאירוויזיון 1964.

== ביוגרפיה ==
טרוורסי נחשפה לעולם המוזיקה מאביה, והחלה לשיר יחד עם תזמורת בשנות ה-50. היא אף הייתה חברה בתזמורת של ערוץ הרדיו השווייצרי בשפה האיטלקית. בשנת 1956 השתתפה בקדם השווייצרי למהדורה הראשונה של תחרות הזמר של האירוויזיון, אירוויזיון 1956. היא ביצעה את השיר "Bandanelle Ticinese", והפסידה לליס אסיה עם השירים "Refrain" ו-"Das alte Karussell".<ref>[http://natfinals.50webs.com/50s_60s/Switzerland1956.html ESC National Finals database 1956]</ref> אולם היא הייתה חלק ממצבת זמרות הליווי של אסיה. בשנת 1959 חתמה על חוזה הקלטות עם חברת תקליטים איטלקייה. בהמשך הוציאה לאור מספר שירים עם אדריאנו צ'לנטנו. טרוורסי ייצגה את שווייץ במספר פסטיבלי זמר, דוגמת פסטיבל סופוט בפולין, פסטיבל ריו דה ז'ניירו בברזיל ופסטיבל אורפיאוס הזהב בבולגריה.

ב-29 בפברואר 1960 התקיים הקדם השווייצרי לאירוויזיון 1960, עם השיר "Cielo e terra". היא הגיעה למקום הראשון, ונבחרה לייצג את המדינה באירוויזיון. ב-29 במרץ ביצעה את שירה על בימת התחרות.<ref>[http://natfinals.50webs.com/50s_60s/Switzerland1960.html ESC National Finals database 1960]</ref> היא הגיעה למקום השמיני עם חמש נקודות.<ref>[http://www.esc-history.com/details.asp?key=57 ESC History 1960]</ref><ref>[http://www.diggiloo.net/?1960ch "Cielo e terra" at diggiloo.net]</ref> טרוורסי ניסתה להתמודד פעם נוספת בקדם השווייצרי ב-1961 עם "Finalmente" (איטלקית)<ref>[http://natfinals.50webs.com/50s_60s/Switzerland1961.html ESC National Finals database 1961]</ref> וב-1963 עם "Komme mit mir", "Voglio vivere" ו-"La più bella canzone del mondo" (גרמנית ואיטלקית בהתאמה).<ref>[http://natfinals.50webs.com/50s_60s/Switzerland1963.html ESC National Finals database 1963]</ref> ב-1964 זכתה בקדם עם השיר "I miei pensieri", ונבחר לייצג את שווייץ באירוויזיון 1964, שהתקיים ב-21 במרץ בקופנהגן.<ref>[http://natfinals.50webs.com/50s_60s/Switzerland1964.html ESC National Finals database 1964]</ref> אולם הבלדה הזו לא מצאה חן בעיני השופטים, והוא דורג יחד עם שלושה שירים נוספים במקום האחרון עם אפס נקודות.<ref>[http://www.esc-history.com/details.asp?key=140 ESC History 1964]</ref><ref>[http://www.diggiloo.net/?1964ch "I miei pensieri" at diggiloo.net]</ref> בשנת 1968 הופיע בסופוט בפעם נוספת גם בתור נציגת שווייץ. היא ביצעה את השיר הפולני "Odra rzeka", והגיעה למקום השני אחרי הנציגה האיטלקייה. מאמצע שנות ה-60 זכו הקלטותיה של טרוורסי להצלחה מועטה. בתחילת שנות ה-70 פרשה מחייה הציבוריים.

טרוורסי נפטרה מסיבות לא ידועות בבלינצונה ב-25 בספטמבר 1991, בגיל 54.

== קישורים חיצוניים ==

== הערות שוליים ==

קטגוריה:זמרות שווייצריות
קטגוריה:משתתפי אירוויזיון 1960
קטגוריה:משתתפי אירוויזיון 1964
קטגוריה:נציגי שווייץ באירוויזיון
קטגוריה:ילידות 1937
קטגוריה:נפטרות ב-1991
דיאנה ראסל

דיאנה א. ה. ראסל (באנגלית: Diana E. H. Russell; 6 בנובמבר 1938 – 28 ביולי 2020) הייתה אקטיביסטית וסופרת פמיניסטית. ראסל נולדה וגדלה בקייפטאון שבדרום אפריקה. ב-1957 היא עברה לאנגליה, וב-1961 לארצות הברית. במשך כ-45 שנים היא עסקה במחקר בנוגע לאלימות מינית כלפי נשים וילדות. היא כתבה מאמרים וספרים רבים על אונס, כולל אונס בנישואים, רצח נשים, גילוי עריות, רציחות מיזוגיניות של נשים ופורנוגרפיה.

== קישורים חיצוניים ==
* 

קטגוריה:דרום אפריקאים שנולדו ב-1938
קטגוריה:דרום אפריקאים שנפטרו ב-2020
אגשאג'האזה

אגשאג'האזה (בהונגרית: Ágasegyháza) הוא כפר בנפת קצ'קמט שבמחוז באץ'־קישקון בדרום־מזרח הונגריה.

כמו יישובים רבים באירופה, גם מספר התושבים באגשאג'האזה נמצא בירידה. בשנת 1990 חיו בכפר 1,956 תושבים, ובשנת 2021 רק 1,887 תושבים.

האזור מיושב מאות שנים, היישוב עצמו היה פרוור של קצ'קמט עד שנת 1952, אז הוכרז ככפר עצמאי.

==קישורים חיצוניים==

* 

==הערות שוליים==

קטגוריה:הונגריה: כפרים
בלוסג

אגשג'האזה (בהונגרית: Ballószög) הוא כפר בנפת קצ'קמט שבמחוז באץ'-קישקון במרכז הונגריה.

האזור מיושב מאות שנים והכפר הוזכר לראשונה במאה ה-14, היישוב עצמו הוקם בשנת 1954 והוכרז ככפר עצמאי.

==קישורים חיצוניים==

* 

==הערות שוליים==

קטגוריה:הונגריה: כפרים
פלשלאיוש

פלשלאיוש (בהונגרית: Felsőlajos) הוא כפר יחסית חדש בנפת קצ'קמט שבמחוז באץ'-קישקון במרכז הונגריה. 

האזור מיושב מאות שנים, אך היישוב עצמו הוקם רק בשנת 1986 והוכרז ככפר עצמאי. 

הכנסייה הראשונה בכפר הוקמה בשנת 2010.

==קישורים חיצוניים==

* 

==הערות שוליים==

קטגוריה:הונגריה: כפרים
אינדיה אדמס

אינדיה אדמס (; 5 במרץ 1927 – 25 באפריל 2020) הייתה זמרת פלייבק אמריקאית. קולה נשמע במספר פסקולים של סרטים. השחקניות בסרט, לרבות סיד צ'ריס וג'ואן קרופורד, ביצעו ליפ סינק על מנת לסנכרן את קולה של אדמס עם תנועות השפתיים שלהן.

== קריירה ==
היא הקליטה את קולות השירה של סיד צ'ריס וקרופורד בסרטים "קרון הלהקה" ו-"Torch Song" מ-1953 בהתאמה.<ref>[https://books.google.com/books?id=Vc6imzGc41IC&pg=PA14&dq=india+adams&hl=en&sa=X&ei=tpu5UZScJ6yS7AaUmoGwCQ&ved=0CFQQ6AEwBw#v=onepage&q=india%20adams&f=false Reid, John Howard (2006) More Movie Musicals, p. 14. Lulu.com] At Google Books. Retrieved 13 June 2013.</ref><ref>[https://books.google.com/books?id=bk4qH3aKSTwC&pg=PT167&dq=india+adams+dub&hl=en&sa=X&ei=Ep25UYaJJ-fD7AaCy4DICQ&ved=0CC4Q6AEwAA#v=onepage&q=india%20adams&f=false Thomson, David (2008) Have You Seen...?': a Personal Introduction to 1,000 Films including masterpieces, oddities and guilty pleasures (with just a few disasters). Penguin UK] At Google Books. Retrieved 13 June 2013.</ref><ref>[https://books.google.com/books?id=skmnEUj3C84C&pg=PA174&dq=india+adams+dub&hl=en&sa=X&ei=Ep25UYaJJ-fD7AaCy4DICQ&ved=0CDQQ6AEwAQ#v=onepage&q=india%20adams&f=false Quirk, Lawrence J. and William Schoell (2013) Joan Crawford: The Essential Biography, p. 170. University Press of Kentucky] At Google Books. Retrieved 13 June 2013.</ref><ref>[https://books.google.com/books?id=-cf2gT2bRG8C&pg=PA192&dq=india+adams+hollywood&hl=en&sa=X&ei=P6G5UZb5H6TR7AaBiICoBA&ved=0CDkQ6AEwAg#v=onepage&q=india%20adams&f=false Bret, David (2008) Joan Crawford: Hollywood Martyr, p. 274. Da Capo Press] At Google Books. Retrieved 13 June 2013.</ref>

אדמס התגורהה באנגליה בשנים 1965–1981,<ref>[http://articles.latimes.com/2011/jan/14/entertainment/la-et-india-20110114 "Ghost singer India Adams appears"] Los Angeles Times. Retrieved 13 June 2013.</ref> ובשנים 1969–1970 הייתה השחקנית מחליפה של ג'ינג'ר רוג'רס להפקת הבמה של תיאטראות וסט אנד, Mame, בתיאטרון דרורי ליין שבלונדון.<ref>[https://books.google.com/books?id=BouxUlFDgc4C&pg=PA30&dq=%22india+adams%22+singing&hl=en&sa=X&ei=hqS5UeG0PKqP7AbWqIDIAQ&ved=0CEsQ6AEwBQ#v=onepage&q=india%20adams&f=false Faris, Jocelyn (1994) Ginger Rogers: A Bio-Bibliography, p. 30. Greenwood Publishing Group] At Google Books. Retrieved 13 June 2013.</ref>

בשנת 1991, יחד עם שתי זמרות פלייבק נוספות, ג'ו אן גריר ואנט וורן, הקליטה מספר שירים בסרט Voices של אלן אייכלר, בניהולו המוזיקלי של ג'ון מקדניאל. באותה השנה, לאחר שנעלמה במשך עשרים שנים מהעין הציבורית, החלה אדמס להופיע ב-Catalina Bar and Grill. עד מותה המשיכה להופיע במועדונים ובמחזות זמר.<ref>[http://articles.latimes.com/2011/jan/14/entertainment/la-et-india-20110114 King, Susan. "Ghost singer India Adams appears."] Los Angeles Times (Entertainment). January 14, 2011] Retrieved 7-20-2013.</ref>

== חיים אישיים ==
אדמס נישאה לג'ק סטנלי ב-1951, ונפטרה ב-25 באפריל 2020, בגיל 93.

== דיסקוגרפיה ==
* India Adams Sings!
* Comfort Me with Apples
* India Adams Sings Again

== קישורים חיצוניים ==

* [http://www.indiaadams.com/ ביוגרפיה]

== הערות שוליים ==

קטגוריה:זמרות אמריקאיות
קטגוריה:אמריקאיות שנולדו ב-1927
קטגוריה:אמריקאיות שנפטרו ב-2020
אברהם בר בירנבאום

אברהם בר בירנבאום (לעיתים: בירנבוים; ג' בשבט ה'תרכ"ו, 19 בינואר 1866 – י"ט בחשוון ה'תרפ"ג, 10 בנובמבר 1922) היה חזן, מייסד בית ספר לחזנות ומו"ל.

==ביוגרפיה==
נולד בפולטוסק למשה לייב, מחסידי קוצק וגור. בגיל צעיר הצטרף למקהלת חזנים והחל לבקר בסתר בקונצרטים. כשמשפחתו עקרה ללודז' התקרב לחוגו של הגביר המוזיקולוג חיים חייקל ינובסקי (1860–1935) ודרכו התוודע למוזיקה הכללית. הוא למד שחיטה כדי להתפרנס במשרה משולבת של שוחט וחזן שהייתה מקובלת בזמנו, ולאחר שלא הצליח להשיג משרה כזו בפולין, היגר להונגריה והתמנה כשוחט וחזן באטרש.

במקביל לעיסוקו החדש החל ללמוד מוזיקה וכן גרמנית. הוא חיבר את יצירתו המוזיקלית הראשונה ופרסם כמה מאמרים בענייני חזנות בעיתון העברי "הצפירה".

בשנת ה'תרנ"א הצליח לקבל מינוי כחזן בפרושניץ הסמוכה ללודז' ושב לפולין. הוא הקים בעיר מקהלה ואף חיבר בה שתיים מיצירותיו החשובות: "במה מדליקין" המבוססת על ניגון לימוד הגמרא ושזכתה לביצוע בקונצרטים רבים, ו"ונתנה תוקף".

כעבור זמן מה, התמנה כחזן הראשי בבית הכנסת הגדול בצ'נסטוכוב. בתקופה זו תרגם ספרי מוזיקה לעברית והחל ללמד תלמידים בהתכתבות, בעשרים וחמשה שיעורים-מכתבים שהפיץ בקרב תלמידיו ביידיש, רוסית ועברית.

הוא יסד "בית חינוך לחזנים" (בין בוגריו, החזן פנחס שרמן ששימש חזן-שני בבית הכנסת טלומצקה בוורשה ונספה בשואה, ודוד פלדמן מצ'רנוביץ ולימים בצפון תל אביב).

בשנת ה'תרנ"ו, 1896, יסד את "ירחון החזנים" שבה פרסם יצירות של חזנים נודעים כמו גם מיצירותיו ופרסום עצמי לבית הספר שלו. ארבעה גליונות יצאו לאור ברציפות ולאחר הפסקה של שנה, הופיע גיליון נוסף בחודש ניסן ה'תרנ"ז, 1897.

ב-1913 התפטר ועבר ללודז'. הוא ניסה להקים שבועון בשם "יידישער סלון" אך פרוץ מלחמת העולם הראשונה מנע את התוכנית. בירנבאום החל לעסוק במסחר והקים חנות לכלי נגינה בלודז'.

בירנבאום נפטר בפאומיות בעת ביקור בצ'נסטוכוב ונקבר בעיר בהלוויה המונית.

<gallery mode="packed" heights="220px" gallery="" caption="דפים מתוך תורת הזמרה הכללית">
קובץ:Music Book by Hazan and Composer A.B. Birnbaum, Poland 1902. V.jpg
קובץ:Music Book by Hazan and Composer A.B. Birnbaum, Poland 1902. IV.jpg
קובץ:Music Book by Hazan and Composer A.B. Birnbaum, Poland 1902. III.jpg
</gallery>

==לקריאה נוספת==
* עקיבא צימרמן, [https://cms.education.gov.il/NR/rdonlyres/3E58665D-48DA-4475-984C-1D122EDAD512/179258/chazanut1.pdf#page=111 החזן אברהם בר ברנבאום ועיתונו "ירחון החזנים"], בתוך: דוכן: מאסף למוסיקה יהודית, יד, ירושלים: רננות, המכון למוסיקה יהודית, תשנ"ו, עמ' 152–157

==קישורים חיצוניים==

* [https://jewish-music.huji.ac.il/he/content/אברהם-בר-בירנבאום אברהם בר בירנבאום] באתר 'מרכז לחקר המוסיקה היהודית' של האוניברסיטה העברית בירושלים
* 

קטגוריה:יהודים פולנים
קטגוריה:חזנים פולנים
קטגוריה:לודז': אישים
קטגוריה:מו"לים יהודים פולנים
קטגוריה:נפטרים ב-1922
קטגוריה:ילידי 1866
נועם ממו

נועם ממו (נולד ב-13 במרץ 2006) הוא אתלט ישראלי פעמיים ברציפות אלוף ישראל (2022 ו-2023) בריצת 400 מטר ובריצת 800 מטר (2022), סגן אלוף אירופה עד גיל 18 (ירושלים 2022) ושיאן ישראל בריצת 800 מטר.

== ביוגרפיה ==
ממו נולד וגדל במגדל העמק להורים ילידי אתיופיה. הוריו נפרדו והוא מתגורר עם אמו וארבעת אחיו. הוא למד בבית הספר "יערת העמק", שם התגלה כישרונו בריצה על ידי המורה לחינוך גופני, דוד כהן. בהיותו בן 12 החל להתאמן בקבוצת מכבי אחי נצרת בהדרכתו של מרק בלכמן, שנפטר באפריל 2020. כיום מתאמן בהדרכתו של אמיר רמון בקבוצת הפועל עמק חפר הדסה נעורים.

===2021===
באליפות ישראל שנערכה באצטדיון הדר יוסף, תל אביב ביוני 2021 הוא סיים במקום רביעי בריצת 800 מטר בשיא אישי חדש של 1:53.80 דקות.

=== 2022 ===
בתחרות שנערכה ב-15 בפברואר 2022 הוא קבע בריצת 800 מטר שיא אישי חדש של 1:52.85 דקות. בתחרות שנערכה באורדגם ב-28 במאי אותה שנה הוא זכה במדליית זהב בריצת 800 מטר בשיא ישראלי חדש לנוער של 1:50.83 דקות.
====אלוף ישראל====
באליפות ישראל שנערכה באצטדיון גבעת רם, ירושלים בסוף יוני אותה שנה הוא זכה בשתי מדליות זהב, בריצת 400 מטר בשיא ישראלי חדש לנוער של 47.63 שניות, לפני ערן סיבוני מלידר ירושלים (48.28 שניות) ומוחמד אבו ענזה מאתלטי הנגב (48.61 שניות) ובריצת 800 מטר בתוצאה של 1:54.63 דקות, לפני יהונתן כרמין מאתלטי הסמטה דרום ת"א-יפו (1:54.70 דקות) וצ'וקריאנפון טיפ ממכבי חיפה כרמל (1:56.75 דקות).
====סגן אלוף אירופה לנוער====
שבוע לאחר מכן, באליפות אירופה לנוער שנערכה באצטדיון גבעת רם ב-7 ביולי הוא זכה במדליית כסף בתוצאה של 1:51:79 דקות, אחרי יקוב דודיכה מצ'כיה (1:51:35 דקות) ולפני דויד דה רוזה מאיטליה (1:51.81 דקות). שבועיים לאחר מכן, ב שנערך בבאנסקה ביסטריצה, סלובקיה בסוף יולי זכה במדליית זהב בריצת 400 מטר בשיא ישראלי חדש לגיל 20 של 47.60 שניות.

===2023===
במסגרת תחרות בינלאומית שנערכה בצרפת ב-18 במאי הוא קבע בריצת 800 מטר שיא הישראלי לנוער עד גיל 20 בתוצאה של 1:49.05 דקות, שיפור לשיא הוותיק בן 43 השנים של עוז כץ (1:50.73 דקות). 

באליפות ישראל שנערכה ב-30 ביוני באצטדיון גבעת רם בירושלים זכה במדליית זהב בפעם השנייה ברציפות בריצת 400 מטר בשיא שיא חדש של 47.57 שניות, לפני מוחמד אבו ענזה מאתלטי הנגב (48.00 שניות) וערן סיבוני מלידר ירושלים (48.07 שניות)

===2024===
בתחרות באולם שנערכה באפלדורן, הולנד ב-27 בינואר 2024 קבע בריצת 800 מטר שיא ישראלי חדש של 1:49.69 דקות, שיפור לשיא הוותיק בן 24 השנים של גזאצ'ו יוסף 1:51.73 דקות.

== שיאים אישיים ==
===אצטדיון===
* ריצת 200 מטר: 21.95 שניות (2023)
* ריצת 300 מטר: 34.21 שניות (2023)
* ריצת 400 מטר: 47.20 שניות (2023)
* ריצת 600 מטר: 1:20.74 דקות (2021)
* ריצת 800 מטר: 1:47.18 דקות (2024), שיא ישראל

===אולם===
* ריצת 800 מטר: 1:49.69 דקות (2024), שיא ישראל

==קישורים חיצוניים==

* 
* 

קטגוריה:אתלטים ישראלים
קטגוריה:אלופי ישראל בריצה
קטגוריה:ישראלים שנולדו ב-2006
פיגוע הירי בקופנהגן (2022)

פיגוע הירי בקופנהגן התבצע ב־3 ביולי 2022, במרכז הקניות Field's שבקופנהגן, דנמרק. שלושה אנשים נרצחו ושלושה נפצעו בפיגוע.

== פרטי הפיגוע ==
הפיגוע התרחש במרכז הקניות Field's שבקופנהגן, דנמרק. 3 אנשים נהרגו בפיגוע ושלושה נפצעו.

הכבישים בסביבת מוקד הירי נחסמו, חשוד בן 22 ממוצא דני נעצר על-ידי משטרת קופנהגן. 

זהו ירי המוני הראשון בקופנהגן מאז פיגועי הירי בקופנהגן (2015).

==קישורים חיצוניים==
* 

==הערות שוליים==

קטגוריה:פעולות טרור ב-2022
קטגוריה:פיגועי ירי
קטגוריה:קופנהגן: היסטוריה
קטגוריה:2022 בדנמרק
מאטיס טל

מאטיס טל (בצרפתית: Mathys Tel; נולד ב־27 באפריל 2005) הוא כדורגלן צרפתי המשחק בעמדת החלוץ בבאיירן מינכן.

== קריירה ==
טל הוא שחקן אקדמיית הנוער של פריז, והצטרף לסטאד רן ב-2020.

הוא ערך את הופעת הבכורה שלו ב-15 באוגוסט 2021 בתיקו 1-1 נגד ברסט. הופעת הבכורה שלו, בגיל 16 שנים ו-110 ימים, הפך אותו לשחקן הצעיר ביותר שהופיע במשחק רשמי עבור המועדון, שיא אשר הוחזק בעבר על ידי אדוארדו קמבינגה.<ref></ref>

ב-25 ביולי 2022 חתם לחמש שנים בבאיירן מינכן, עליו היא שילמה 28 מיליון אירו.<ref></ref> ב-5 באוגוסט ערך את הופעת הבכורה שלו במועדון, כשהחליף את סרג' גנאברי בניצחון 1–6 על איינטרכט פרנקפורט במסגרת המחזור הראשון בבונדסליגה לעונת 2022/2023. ב-10 בספטמבר כבש שער בכורה בקבוצה, בתיקו 2-2 עם שטוטגרט.

== תארים ==
באיירן מינכן
* הסופר קאפ הגרמני: 2022
* אליפות גרמניה: 2022/2023

== קישורים חיצוניים ==

* 

== הערות שוליים ==

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני סטאד רן
קטגוריה:כדורגלני באיירן מינכן
קטגוריה:צרפתים שנולדו ב-2005
שיי צ'ארלס

שיי צ'ארלס (באנגלית: Shea Charles, נולד ב-5 בנובמבר 2003 במנצ'סטר שבאנגליה) הוא כדורגלן צפון אירי המשחק בעמדת הקשר במחלקת הנוער של מנצ'סטר סיטי ובנבחרת צפון אירלנד.

== קריירת מועדונים ==
צ'ארלס משחק במחלקת הנוער של מנצ'סטר סיטי מהפרמייר ליג החל משנת 2011.

== קריירה בינלאומית ==
ב-2 ביוני 2022 ערך צ'ארלס את הופעת הבכורה שלו בנבחרת צפון אירלנד, בהפסד 1-0 לנבחרת יוון במסגרת ליגת האומות 2022/2023.

== קישורים חיצוניים ==

קטגוריה:כדורגלנים צפון אירים
קטגוריה:קשרי כדורגל צפון אירים
קטגוריה:מנצ'סטר: כדורגלנים
קטגוריה:כדורגלני נבחרת צפון אירלנד
קטגוריה:ילידי 2003
ולדמארס רופשיס

ולדמארס רופשיס (בליטאית: Valdemaras Rupšys; נולד ב-25 במאי 1967) הוא לוטננט גנרל ליטאי המשמש כראש ההגנה (מקביל לרמטכ"ל) של הכוחות המזוינים של ליטא.

==ביוגרפיה==
רופשיס נולד בשיאוליאי ב-25 במאי 1967. בשנת 1985 החל ללמוד בבית הספר לקציני חיל הקשר בעיר נובוצ'רקסק. בשנת 1989 עזב את הלימודים, בעקבות המצב הפוליטי בברית המועצות ושב לליטא. לאחר העצמאות של ליטא ב-1990, התגייס לכוחות המזוינים של ליטא. ב-2005 החל ללמוד באקדמיה הצבאית ע"ש הגנרל יונאס ז'מאיטיס. ב-2011 מונה למפקד בריגדת חיל הרגלים הממוכן זאב הברזל. ב-2013 מונה לראש מחלקת כוח אדם במשרד ההגנה הליטאי. ב-2016 מונה למפקד זרוע היבשה של צבא ליטא. 

ב-25 ביולי 2019 מונה לראש ההגנה (מקביל לרמטכ"ל) של ליטא.

==קישורים חיצוניים==

* [https://www.nato.int/cps/en/natohq/who_is_who_168402.htm ולדמארס רופשיס] באתר נאט"ו

קטגוריה:גנרלים ליטאים
קטגוריה:מפקדי צבאות סדירים בעת החדשה: אישים
קטגוריה:ילידי 1967
בריגדת חיל הרגלים הממוכן זאב הברזל

בריגדת חיל הרגלים הממוכן זאב הברזל (בליטאית: Mechanizuotoji pėstininkų brigada „Geležinis Vilkas“) היא בריגדת חיל רגלים ממוכן של צבא ליטא.

==היסטוריה==
הבריגדה הוקמה ב-6 ביוני 1992. היא נקראת על שמו של "זאב הברזל" המיתולוגי שנגלה בחלומו של הדוכס גדימינאס וסימן לו את המקום עליו תוקם העיר וילנה.

הבריגדה היא היחידה הגדולה ביותר של הצבא הליטאי, והיא מהווה את תרומתה של ליטא לברית נאט"ו. הבריגדה מחולקת לשבעה גדודים אשר פזורים ברחבי ליטא. כל אחד מהגדודים נקרא על שם דמות חשובה מההיסטורי הליטאית מההיסטוריה הליטאית. גדודי הבריגדה הם:
* גדוד ההוסרים הממוכן המלך מינדאוגאס
* גדוד האולאנים הממוכן הדוכסית הגדולה בירוטה
* גדוד הרגלים הממוכן הדוכס הגדול אלגירדאס
* גדוד הרגלים הממוכן הדוכס ואידוטאס
* גדוד הארטילריה הגנרל רומואלדס גיידראיטיס
* גדוד הלוגיסטיקה
* קבוצת הקרב של נאט"ו

==קישורים חיצוניים==

* 

* [https://web.archive.org/web/20100919094020/http://kariuomene.kam.lt/en/structure_1469/land_force/structure_1299/motorised_infantry_brigade_iron_wolf.html בריגדת חיל הרגלים הממוכן זאב הברזל]

קטגוריה:ליטא: צבא וביטחון
קטגוריה:בריגדות וחטיבות
אניק ז'ירארדן

אניק ז'ירארדן (בצרפתית: Annick Girardin נולדה ב-3 באוגוסט 1964) היא פוליטיקאית צרפתייה מהמפלגה הרדיקלית של השמאל אשר שימשה כשרת השירות הציבורי בין השנים 2016–2017, כשרת הטריטוריות שמעבר לים בין 2017–2020, וכשרת הימייה בין 2020–2022.

==ביוגרפיה==
ז'ירארדן נולדה בסן-מלו ב-3 באוגוסט 1964. ילדותה עברה עליה בסן-פייר. היא הצטרפה למפלגה הרדיקלית, ובמרץ 2000 נבחרה כחברה במועצה הטריטוריאלית של סן-פייר ומיקלון. היא כיהנה בתפקיד ברציפות עד אפריל 2016. במקביל, היא שימשה לתקופה קצרה בין מרץ 2001 לפברואר 2002 כחברה במועצה העירונית של סן-פייר. ב-9 ביוני של אותה שנה היא ניסתה להיבחר לאספה הלאומית מטעם מחוז הבחירה הראשון של סן-פייר ומיקלון. היא העפילה לסיבוב השני ב-16 ביוני אולם לא נבחרה.

ב-20 ביוני 2007 היא נבחרה לראשונה לאספה הלאומית. ב-9 באפריל 2014 היא מונתה למזכירת הארגון הבין-לאומי לפרנקופוניה. לצורך כך, ב-9 במאי היא התפטרה מחברותה באספה הלאומית. קתרין פן מונתה למחליפתה כנציגת מחוז הבחירה הראשון של סן-פייר ומיקלון, אולם עוד באותו היום הודיעה פן על התפטרותה בשל בעיות בריאותיות. במחוז אורגנו בחירות בזק, וז'ירארדן הגישה שוב את מועמדותה מטעם המפלגה הרדיקלית של השמאל. היא ניצחה בבחירות, וב-30 ביוני נכנסה שוב לאספה הלאומית. היא החזיקה בתפקיד חודש אחד בלבד לפני שהתפטרה בשנית ופינתה את מקומה לסטפן קלרו.

ב-11 בפברואר 2016 היא מונתה לשרת השירות הציבורי בממשלתו של מנואל ואלס. ב-17 במאי 2017 היא מונתה לשרת הטריטוריות שמעבר לים בממשלתו של אדואר פיליפ. ב-6 ביולי 2020 היא עברה לכהן כשרת הימייה בממשלתו של ז'אן קסטקס.

==קישורים חיצוניים==
* 

קטגוריה:שרי ממשלת צרפת
קטגוריה:פוליטיקאים צרפתים
קטגוריה:צרפתיות שנולדו ב-1964
קטגוריה:צרפתים שנולדו ב-1964
הנדריק קרולס

הנדריק יוהאן קרולס (בהולנדית: Hendrik Johan Kruls; 1 באוגוסט 1902 – 31 בדצמבר 1975) היה גנרל הולנדי אשר שימש כמפקד העליון (מקביל לרמטכ"ל) של הכוחות המזוינים של הולנד בין 1945–1951.

==ביוגרפיה==
קרולס נולד באמסטרדם ב-1 באוגוסט 1902. הוא למד באקדמיה הצבאית המלכותית ובמקביל למד משפטים באוניברסיטת אוטרכט. ב-1919 הוא התגייס לחיל התותחנים ההולנדי ולחם בשורותיו במהלך הקרב על הולנד במלחמת העולם השנייה. לאחר כניעתה של הולנד, נמלט קרולס ללונדון יחד עם ממשלת הולנד והמלכה וילהלמינה. יחד עם קצינים נוספים, הוא פעל להקמת תשתית צבאית שתוכל לתפוס את השלטון בהולנד במהירות לאחר השחרור. מיד לאחר שחרור בלגיה, הוא עזב את לונדון, והחל לפעול להקמתו מחדש של הצבא ההולנדי ולהשלטת סדר בחבלי הארץ ששוחררו בהדרגה מהכיבוש הגרמני. הוא התעלם לחלוטין מהוראות חברי הממשלה בלונדון, ונשמע אך ורק להוראות המלכה ומפקדו הישיר הנסיך ברנהרד. קרולס מינה על דעת עצמו ראשי ערים ופקידים בכירים וערך טיהורים נרחבים בשורות המשטרה והפקידות ההולנדית ודאג לסלק ולעצור משתפי פעולה עם הנאצים.

ב-13 בספטמבר 1945 הוא מונה למחליפו של הנסיך ברנהרד כמפקד העליון (מקביל לרמטכ"ל) של הכוחות המזוינים של הולנד. בתפקידו זה, הוא פעל לשיקומו מחדש של הצבא ההולנדי לאחר המלחמה. ב-1 בינואר 1949 שונתה הגדרת תפקידו ל"יו"ר מטה ההגנה המאוחד". ב-5 בינואר 1951 הוא נאלץ לעזוב את הצבא בעקבות סכסוך עם הפוליטיקאים.

לאחר שעזב את הצבא פנה לעולם העסקים, ומילא תפקידים בכירים בכמה חברות גדולות, בין היתר ב-KLM.

==קישורים חיצוניים==

* [http://resources.huygens.knaw.nl/bwn1880-2000/lemmata/bwn3/kruls הנדריק קרולס] 
* [https://www.generals.dk/general/Kruls/Hendrik_Johan/The_Netherlands.html הנדריק קרולס] באתר הגנרלים של מלחמת העולם השנייה 

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:אנשי צבא הולנדים במלחמת העולם השנייה
קטגוריה:גנרלים הולנדים
קטגוריה:קצינים בלגיון הכבוד
קטגוריה:הולנדים שנולדו ב-1902
קטגוריה:הולנדים שנפטרו ב-1975
ארמן גיומן

ארמן גיומן (בצרפתית: Armand Guillaumin; 16 בפברואר 1841 – 26 ביוני 1927) היה צייר צרפתי, מהבולטים בזרם האימפרסיוניזם.

==ביוגרפיה==
ארמן גיומן נולד בפריז. הוא התחיל לעבוד בחנות שהיה בבעלות דודו ובערב למד ציור. בשנת 1861 הוא התחיל ללמוד ב-Académie Suisse שם פגש את פול סזאן וקאמי פיסארו והם הפכו לידידים. החבורה הציגה את העבודות ב"סלון הדחויים" בשנת 1863. בהמשך הוא היה מציג את עבודותיו בתערוכות נוספות של "החברה בע"מ של אומנים, ציירים, פסלים ואמני תחריט" לרבות תערוכה ראשונה בשנת 1874. 

החל משנת 1860 גיומן עבד בחברת הרכבות, בעקבות כך הוא לא היה יכול לעזוב את פריז לתקופות ארוכות. רוב ציורי הנוף שלו מתארים את העיר וסביבתה.

בשנת 1886 הוא התיידד עם וינסנט ואן גוך. אחיו של ואן גוך מחר מספר עבודות של גיומן. בשנות ה-80 של המאה ה-19 סטודיו של גיומן היה מקום מפגש של פול גוגן, ז'ורז' סרה ואמנים נוספים. בעקבות הכרות עם סרה הוא התחיל לצייר בסגנון פוינטיליזם. בשנת 1891 גיומן זכה בפרס של 100 אלף פרנק בהגרלה. כתוצאה מכך הוא היה יכול לעזוב את העבודה ולהקדיש את עצמו לציור.

בשנות ה-90 גיומן עשה מספר תערוכות יחיד בגלריות של פריז. כיום 48 מציודיו מוצגים במוזיאון ד'אורסה וציורים נוספים במוזיאון טייט בריטניה ומוזיאונים נוספים בארצות הברית, יפן וישראל.

גיומן ידוע בעיקר בציורי נוף. הוא נחשב לנציג בולט של École de Crozant

גיומן נפטר בשנת 1927 בעיירה ליד פריז.

== גלריה ==
<gallery>
קובץ:Guillaumin_Armand_The_Seine.jpg|נהר הסן (1867)
קובץ: Guillaumin_SoleilCouchantAIvry.jpg|שקיעת השמש (1873)
קובץ:Agay_by_Jean-Baptiste_Armand_Guillaumin,_Bass_Museum_of_Art.jpg|נוף של אגה (1901)
קובץ:MuMA_-_Guillaumin_-_Paysage_de_neige_à_Crozant.JPG|נוף (1895)
קובץ: Paul_Cézanne_-_Portrait_de_G_-_original-etching.jpg|פול סזאן (1873)
</gallery>

==קישורים חיצוניים==

* 
* 
* [http://www.impressionniste.net/guillaumin_armand.htm ביוגרפיה]

קטגוריה:ציירים צרפתים
קטגוריה:ציירים אימפרסיוניסטים צרפתים
קטגוריה:צרפתים שנולדו ב-1841
קטגוריה:צרפתים שנפטרו ב-1927
MDN Web Docs

קישור
MDN Web Docs, בעבר Mozilla Developer Network, הוא מאגר תיעוד ומשאב למידה עבור מפתחי אתרים. הוקם על ידי מוזילה בשנת 2005<ref name="MitchellBlog"></ref> כמקום מאוחד לתיעוד על תקני אינטרנט פתוחים, פרויקטים של מוזילה עצמה ומדריכי מפתחים.<ref></ref>

התוכן של MDN Web Docs מתוחזק על ידי Mozilla, עובדי גוגל ומתנדבים (קהילת מפתחים וכותבים טכניים). הוא מכיל גם תוכן שנתרם על ידי מיקרוסופט, גוגל וסמסונג, שבשנת 2017 הודיעו שהם יסגרו את פרויקטי התיעוד שלהם ויעבירו את כל התיעוד שלהם ל-MDN Web Docs.<ref name=":0"></ref> הנושאים כוללים HTML5, JavaScript, CSS, ממשקי API של אינטרנט, Django, Node.js, WebExtensions, MathML ואחרים. <ref>[https://hacks.mozilla.org/2012/12/ten-things-developers-should-know-about-the-mozilla-developer-network-mdn/ Ten Things Developers should know about the Mozilla Developer Network (MDN)]</ref>

== היסטוריה ==
בשנת 2005, תאגיד Mozilla התחיל את הפרויקט תחת השם Mozilla Developer Center. תאגיד מוזילה עדיין מממן שרתים ומעסיק צוות עובדים על הפרויקטים.

התוכן הראשוני לאתר סופק על ידי DevEdge, עבורו קיבלה קרן מוזילה רישיון על ידי AOL.<ref name="MDCAbout"></ref> האתר מכיל כעת שילוב של תכנים שהועברו מ-DevEdge ו-mozilla.org, כמו גם תוכן מקורי ועדכני יותר.<ref name="MDCDevEdge"></ref><ref name="DriaDevedge-temp"></ref> תיעוד הועבר גם מ-XULPlanet.com.

ב-3 באוקטובר 2016, דפדפן Brave הוסיף את Mozilla Developer Network כאחת מאפשרויות ברירת המחדל של מנועי החיפוש שלו. <ref></ref>

בשנת 2017, MDN Web Docs הפך לתיעוד המאוחד של טכנולוגיית האינטרנט עבור גוגל, סמסונג, מיקרוסופט ומוזילה. <ref></ref> מיקרוסופט החלה להפנות דפים מ-MSDN ל-MDN. <ref></ref>

בשנת 2019, מוזילה החלה בבדיקת בטא של אתר קורא חדש עבור MDN Web Docs שנכתב ב-React (במקום jQuery ; חלק מהפונקציונליות של jQuery הוחלפה בספריית Cheerio).<ref></ref> האתר החדש הושק ב-14 בדצמבר 2020.<ref></ref> מאז 14 בדצמבר 2020, כל התוכן הניתן לעריכה מאוחסן במאגר git המתארח ב-GitHub, שבו התורמים פותחים בקשות לשינויים ודנים בשינויים.<ref name="locales"></ref>

ב-25 בינואר 2021,<ref></ref> הושק ארגון Open Web Docs (OWD) כישות פיסקלית ללא מטרות רווח לאיסוף כספים לפיתוח MDN.<ref></ref> נכון למרץ 2022, התורמים הפיננסיים המובילים של OWD הם Microsoft, Google, Facebook, Coil ו-Igalia. <ref></ref>

== קישורים חיצוניים ==

* 

* [https://developer.mozilla.org/en-US/docs/MDN_at_ten/History_of_MDN MDN בת 10: ההיסטוריה של MDN]

==הערות שוליים==

קטגוריה:אתרי אינטרנט שהושקו ב-2005
קטגוריה:מוזילה
אוניברסיטת לוקסמבורג

אוניברסיטת לוקסמבורג (בצרפתית: Université du Luxembourg; בגרמנית: Universität Luxemburg ; בלוקסמבורגית: Université Lëtzebuerg) היא אוניברסיטת המחקר הציבורית היחידה בלוקסמבורג.<ref name=":2"></ref><ref name=":0"></ref>. לאוניברסיטה שלושה קמפוסים: קמפוס בלבל, קמפוס קירכברג וקמפוס לימפרסברג.<ref name=":0" />

במרץ 2021 למדו באוניברסיטה 6,783 סטודנטים, עבדו כ־2,245 עובדים ולימדו כ־1,420 איש (מתוכם 283 פרופסורים). בשנה זו 950 איש התמיינו למסלולי דוקטורט.<ref name=":3"></ref> בשנה זו 51% מהסטודנטים באוניברסיטה הגיעו מחוץ ללוקסנבורג.<ref name=":1"></ref>

אוניברסיטת לוקסמבורג נוסדה בשנת 2003 באמצעות שילוב של ארבעה מכוני חינוך ומחקר קיימים: המרכז האוניברסיטאי, Institut supérieur d'études et de recherches pédagogiques, Institut supérieur de technologie, ו-Institut d'études éducatives et sociales.<ref name=":5"></ref><ref></ref>

בשנת 2020, חוקרי האוניברסיטה פרסמו 2,104 פרסומים. במרץ 2021, לאוניברסיטת לוקסמבורג היו 1,000 פרויקטי מחקר.<ref name=":3" />
הבניין הראשי של קמפוס אוניברסיטת לוקסמבורג בלימפרטסברג

== מבנה אקדמי ==
האוניברסיטה מנוהלת על ידי מועצת נגידים, רקטור ומועצת האוניברסיטה.<ref></ref>

האוניברסיטה מציעה ארבעה עשר מסלולים לתואר ראשון, שבכולם נדרש סמסטר אחד לפחות מחוץ ללוקסמבורג. נוסף על כך, האוניברסיטה מציעה 42 מסלולים לתארים מתקדמים ו־16 קורסי הכשרה מקצועית.<ref name=":0" />

האוניברסיטה היא רב לשונית. הקורסים נלמדים בדרך כלל בשתי שפות: צרפתית ואנגלית או צרפתית וגרמנית. חלק מהקורסים נלמדים בשלוש השפות וחלק מהקורסים נלמדים במלואם באנגלית.

באוניברסיטה שלוש פקולטות ושלושה מרכזים בינתחומיים:
* הפקולטה למדע, טכנולוגיה ורפואה
* הפקולטה למשפטים, כלכלה ומנהל עסקים
* הפקולטה למדעי הרוח, החינוך והחברה.
* המרכז הבינתחומי לביטחון
* מרכז לוקסמבורג למערכות ביורפואה
* מרכז לוקסמבורג להיסטוריה עכשווית ודיגיטלית.

== דירוג אקדמי ==
 בשנת 2021, US News & World Report דירג את אוניברסיטת לוקסמבורג במקום ה־653 באוניברסיטאות הטובות ביותר בעולם ובמקום ה־227 מבין האוניברסיטאות האירופיות.<ref name=":4"></ref>

דירוג Times Higher Education דירג את אוניברסיטת לוקסמבורג במקומות 201–250.<ref></ref>

בשנת 2020 דירוג שנגחאי דירג את אוניברסיטת לוקסמבורג במקומות 601–700.<ref></ref><ref></ref>

== קישורים חיצוניים ==

* 

* [https://wwwfr.uni.lu/ האתר הרשמי] (בצרפתית)
* [https://wwwde.uni.lu/ אתר רשמי] (בגרמנית)
* [https://wwwen.uni.lu/ אתר רשמי] (באנגלית)

== הערות שוליים ==

קטגוריה:תחזוקה - ציטוט: url-status
קטגוריה:לוקסמבורג (עיר): מבנים
קטגוריה:אירופה: אוניברסיטאות ומכללות
Devil (שיר של שיינדאון)

"Devil" הוא שיר של להקת הרוק האמריקאית, שיינדאון. השיר היה הסינגל המוביל מתוך אלבום האולפן השישי שלהם, Attention Attention. ביוני 2018 הגיע השיר למקום הראשון במצעד הרוק המיינסטרימי של הבילבורד, והיה בכך לשיר ה-12 של שיינדאון שמגיע להישג.

ב-9 בינואר 2020 זכה השיר למעמד תקליטון זהב מטעם איגוד תעשיית ההקלטות האמריקאי.

==רקע==
השיר יצא לאור ב-7 במרץ 2018, כסינגל הראשון מתוך אלבומה השישי של הלהקה, Attention Attention.<ref></ref><ref></ref> במקביל יצא גם הווידאו קליפ לשיר,<ref></ref> שכלל גם את הפתיח לאלבום ("The Entrance"). את הקליפ ביים ביל יוקיך שביים גם את כל יתר הקליפים מאותו האלבום, כמו גם את הסרט שיצא בעקבות האלבום.<ref name="BillboardFeature"></ref> השיר נכלל בפסקול של המשחק "WWE 2K19" לאחר שנבחר על ידי המתאבק ברון קורבין.<ref></ref> בנוסף נכלל השיר בטריילר הקולנועי למשחק "Apex Legends".

==נושא וכתיבה==
המגזין "אלטרנטיב פרס" תיאר את השיר כ"צלילה עמוקה אל לב לבו של הפחד".<ref></ref> האלבום Attention Attention הוא אלבום קונספט המתאר את ההתקדמות של האדם משהות בחלל אפל ושלילי, עבודה על הבעיות שהוא חווה ובסופו של דבר התקדמות ומהפך לאדם חיובי יותר. השיר "Devil" הוא הרצועה השנייה באלבום, והשיר הראשון באלבום (הרצועה שלפניו היא פתיח קצר), כלומר זהו השיר השלילי ביותר באלבום.<ref name="BillboardFeature"/> הסולן, ברנט סמית, הרחיב על משמעות השיר:

מבחינה מוזיקלית, המגזין "Loudwire" תיאר את השיר כ"בעל איכות קיר סאונד צפוף, פראזת פורטמנטו [sliding] בגיטרה וביט לא מאוזן [off kilter beat], מקהלה ברקע, ושכבות מרקמים של סינתסייזר, פסנתר וגיטרה".<ref></ref>

==משתתפים==
שיינדאון
* ברנט סמית – שירה
* זק מאיירס – גיטרה
* אריק בס – בס
* ברי קרץ' – תופים

==מיקומי שיא==

==קישורים חיצוניים==

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי שיינדאון
קטגוריה:שירים באנגלית
קטגוריה:שירים על השטן
קטגוריה:שירי מטאל
קטגוריה:שירי זהב בארצות הברית
קטגוריה:סינגלים בהוצאת אטלנטיק רקורדס
קטגוריה:סינגלים שהגיעו למקום הראשון במצעד הרוק המיינסטרימי
יוסף בן דוד אבן יחיא

יוסף בן דוד אבן יַחְיָא, (1494–1539) היה רב ומפרש המקרא.

== תולדות חייו ==
רבי יוסף נולד בפירנצה בשנת 1494 להוריו שגלו מפורטוגל וספרד לאיטליה. אביו היה רב, דיין, מדקדק, ופילוסוף, והשתייך למשפחת יחיא המיוחסת. רבי יוסף גדל והתחנך בבית הוריו בעיר אימולה. למד בנערותו בישיבת רבי יהודה מינץ בפאדובה, והיה לתלמיד מבין בדינים והלכות. בהגיעו לפרקו נשא לאשה את אביגיל בת דודתו. מאז עסק בפירוש המקרא, ובמקביל במדינאות ובמסחר. נחשב לאחד מגדולי החכמים של תקופתו. נפטר בשנת 1539, ובמצוותו כעשר שנים לאחר מותו שלחו בניו את עצמותיו לא"י, ורבי יוסף קארו התעסק בקבורתו בצפת. לרבי יוסף ואשתו נולדו שלשה בנים וארבע בנות, מהם התפרסם רבי גדליה אבן יחיא, מחבר ספר "שלשלת הקבלה".<ref>פרטים ביוגרפים על חיי רבי יוסף בן דוד אבן יחיא מפוזרים בפירושיו למקרא.</ref>

חיבוריו:
* פירוש חמש מגילות
* פירוש תהלים
* פירוש משלי
* פירוש איוב
* פירוש דניאל
* פירוש עזרא
* פירוש דברי הימים
* תורה אור - ספר אמונה
* דרך חיים - על המדרש (נותר מקצתו בכתב יד)
* נר מצווה - על המצוות (לא נשתמר)
פירושיו למקרא הודפסו לראשונה בבולוניה בשנת 1538, ובשנת 1724 צורפו לספר מקראות גדולות "קהלות משה" שיצא לאור באמסטרדם.

== קישורים חיצוניים ==
* הערך [https://www.jewishencyclopedia.com/articles/8040-ibn-yahya-joseph-ben-david יוסף בן דוד אבן יחיא] באנציקלופדיה היהודית
* [https://www.hebrewbooks.org/6345 פירוש חמש מגילות] באתר HebrewBooks
* [https://www.hebrewbooks.org/6361 תורה אור] באתר HebrewBooks

== הערות שוליים ==

קטגוריה:נפטרים ב-1534
קטגוריה:רבנים איטלקים